**PROIECT DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **SC ANDBAS SRL**, cu sediul în Piatra Neamț, str. Dimitrie Leonida, nr. 64, judeţul Neamţ, telefon 0233 /221111, înregistrată la A.P.M. Neamţ cu nr. 1138 din 11.02.2019, în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de Analiză Tehnică din data de 04.04.2019 că proiectul **”Proiectarea și deschiderea exploatării de agregate minerale din perimetrul Gherăești 1, amplasat în extravilanul comunei Gherăești, județul Neamț, mal stâng al rîului Moldova, în vederea regularizării și reprofilării albiei”** propus a fi amplasat în extravilanul comunei Gherăești, sat Gherăești, tarla nr. 24, parcela nr. 125

**- se supune evaluării impactului asupra mediului;**

**- se supune evaluării adecvate;**

**- nu se supune evaluării impactului asupra corpurilor de apă.**

**Justificarea prezentei decizii:**

**I.** **Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**1)** Proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2 ”Industria extractivă”, lit. c) ”extracția mineralelor prin dragare ...” și pct. 10 ”Proiecte de infrastructură”, lit. f) ”... lucrări împotriva inundațiilor” ;

**2)** **caracteristicile proiectului:**

**a.** - **dimensiunea şi concepţia întregului proiect**

Amplasamentul este situat în albia minoră a râului Moldova, mal stâng, între bornele CSA 23 – 22, în extravilanul comunei Gherăești; suprafață perimetru 76394 mp, Lmed= 770 m, lmed= 99 m.

Extracţia se propune a se realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 614090 | 635761 |
| 2 | 614382 | 635730 |
| 3 | 613716 | 636324 |
| S= 76394 mp | | |

**Perimetrul Tupilați este amplasat în interiorul sitului NATURA 2000 ROSCI0364 ”Râul Moldova între Tupilați și Roman”.**

**În perioada 01.04. – 01.10. a fiecărui an (perioadă de vulnerabilitate a speciilor de pești comunitari), conform prevederilor Ordinului MMAP nr. 1554 /2016 de aprobare a Planului de management și Regulamentului sitului ROSCI0364 ”Râul Moldova între Tupilați și Roman”, sunt interzise realizarea lucrărilor direct în albia râului. În această perioadă se pot realiza lucrări de decolmatare, reprofilare și regularizare scurgere doar utilizând tehnologia de excavare ”în bazin închis” cu condiția ca berma de siguranță care închide zona propusă pentru excavare și o separă de cursul râului Moldova să fie executată până cel târziu la 31.03, urmând a fi dezafectată la 30.09. a fiecărui an.**

**Zona de exploatare ”în bazin închis” va fi delimitată de o bermă de siguranță cu lățimea de 7 m și S= 10532 mp, rezultând un ”bazin închis” cu suprafața S= 65862 mp, care separă cursul de apă de limita perimetrului de exploatare. Datorită diferenței de nivel dintre luciul de apă și cota bermei de siguranță de 0,6 m, este necesară supraînălțarea bermei cu 0,5 m.**

Coordonatele punctelor ce delimitează ”bazinul închis” în sistem STEREO 70 sunt:

|  |  |  |
| --- | --- | --- |
| Punct | X | Y |
| 1’ | 614098 | 635778 |
| 2’ | 614374 | 635737 |
| 3’ | 613733 | 636309 |

Exploatarea se va realiza în fâșii longitudinale, succesive, și paralele de la malul stâng spre berma de siguranță; pentru extragerea întregii rezerve de agregate minerale din perimetrul ”Gherăești 1” adâncimea maximă de exploatare va fi de 3,74 m (în dreptul profilului transversal P10) iar cea medie de 2,92 m, fără a coborî sub cota talvegului natural al râului; pentru extragerea rezervei de agregate minerale solicitată pentru avizare la Administrația Bazinală de Apă SIRET Bacău în perioada 2019 – 2020 (40000 mc), adâncimea maximă de exploatare va fi de 1,00 m iar cea medie de 0,7 m, fără să se depășească cota talvegului; materialul rezultat va fi transportat în aceeași zi la stația de sortare agregate minerale a SC ANDBAS SRL sau la alți beneficiari.

Accesul în perimetrul de exploatare se va face din DN2 (E85) Bacău – Roman, pe un drum de exploatare în lungime totală de 4,6 km (3,8 km pe un drum prin extravilanul localității Gherăești până la stația de sortare iar de aici pe un drum de exploatare de 0,8 km până la perimetru).

Drumul de exploatare va fi întreținut în permanență de beneficiar.

Beneficiarul va borna perimetrul de exploatare cu borne din beton, cu înălțimea de 1,5 m, vopsite la capăt.

#### b. - cumularea cu alte proiecte existente şi /sau propuse

În zonă, în albia râului Moldova, se desfășoară activități de extracție balast în alte perimetre. Respectarea prevederilor Planului de management și al Regulamentului sitului ROSCI0364 ”Râul Moldova între Tupilați și Roman” va fi tratată în Studiul de evaluare adecvată și Raportul privind impactul asupra mediului.

**c.** - **utilizarea resurselor naturale, în special a solului, a terenurilor, a apei şi a biodiversităţii**

Activitatea constă în extragere resursă naturală (balast de râu).

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

Din activitatea de extracție agregate minerale în perimetru nu rezultă deșeuri.

**e.** - **poluarea şi alte efecte negative**

- surse de poluare în perioada de execuţie: nu este cazul;

- surse de poluare în perioada de funcţionare: de la mijloacele de transport şi utilajele folosite.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

Poluare accidentală datorată defectării unui utilaj sau a unei autobasculante.

**g.** - **riscurile pentru sănătatea umană**

Activitatea de extracție agregate minerale nu constituie un factor de risc pentru sănătatea locuitorilor din zonă.

**3) amplasarea proiectelor:**

**a.** - **utilizarea actuală și aprobată a terenurilor**

Conform prevederilor din Certificatului de urbanism nr. 1 /09.01.2019 folosința actuală: albia râului Moldova.

**b.** - **bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

Aceste aspecte vor fi tratate în Raportul privind impactul asupra mediului și Studiul de evaluare adecvată.

**c.** - **capacitatea de absorbție a mediului natural, acordându-se o atenție specială următoarelor zone**

i. - zone umede, zone riverane, guri ale râurilor: lucrările propuse prin proiect se desfășoară în albia minoră a râului Moldova; aceste aspecte vor fi tratate în Raportul privind impactul asupra mediului și Studiul de evaluare adecvată.

ii. – zone costiere şi mediul marin: nu este cazul.

iv. – arii naturale protejate de interes naţional, comunitar, internaţional:

- ROSCI0364 – ”Râul Moldova între Tupilați și Roman” (declarată prin Ordinul M.M.D.D. nr. 1964 /2007, cu modificările și completările ulterioare, arie naturală protejată ca parte integrantă a rețelei ecologice europene Natura 2000 în România).

v. – zone clasificate sau protejate conform legislaţiei în vigoare: situl Natura 2000 menţionat la punctul iv. nu este inclus în Legea nr. 5 /2000 privind aprobarea Planului de amenajare a teritoriului naţional – Secţiunea a III – a – zone protejate.

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: zona locuită este situată la aproximativ 3000 m de amplasamentul perimetrului.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri (vor fi analizate de autoritatea judeţeană din domeniul culturii pentru emiterea avizului pentru proiect).

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul

**d)** – intensitatea şi complexitatea impactului: se va analiza prin Studiul de impact asupra mediului.

**e)** – probabilitatea impactului: se va analiza prin Studiul de impact asupra mediului.

**f)** – debutul, durata, frecvenţa şi reversibilitatea preconizate ale impactului: se vor analiza prin Studiul de impact asupra mediului.

**g)** – cumularea impactului cu impactul altor proiecte existente şi sau aprobate:

Prin Studiul de impact asupra mediului, se va trata și impactul cumulat cu activitățile de extracție balast desfășurate în zonă.

**h)** – posibilitatea de reducere efectivă a impactului: reducerea impactului pe timpul realizării proiectului se va stabili prin caietul de sarcini.

**II. Motivele pe baza cărora s-a stabilit că este necesară efectuarea evaluării adecvate:**

In vederea obținerii acordului de mediu pentru **”Proiectarea și deschiderea exploatării de agregate minerale din perimetrul Gherăești 1, amplasat în extravilanul comunei Gherăești, județul Neamț, mal stâng al rîului Moldova, în vederea regularizării și reprofilării albiei”** vă comunicăm următoarele:

1. Proiectul se suprapune cu ROSCI0364 – ”Râul Moldova între Tupilați și Roman”.

2. Considerăm că proiectul este susceptibil a avea un impact negativ semnificativ asupra ariei naturale protejate și, drept consecință, este necesară continuarea procedurii de evaluare adecvată cu elaborarea Studiului de evaluare adecvată din următoarele considerente:

* Proiectul ocupă o suprafață de 76394 mp;
* Proiectul poate duce la fragmentarea unor habitate;
* Lucrările pot genera un impact temporar și ireversibil;
* Proiectul implică utilizarea, stocarea, transportul, manipularea sau producerea de materiale sau substanțe care ar putea afecta habitatele sau speciile de interes comunitar;
* Proiectul include acțiuni de construcție, funcționare sau dezafectare care să ducă la modificări fizice în cadrul ariei naturale protejate (topografie, utilizarea terenurilor, modificarea cursurilor de apă, defrișări etc.);
* Proiectul implică utilizarea de resurse naturale de care depinde diversitatea biologică din zonă (exploatarea apelor subternate sau de suprafață, extracția agregatelor minerale, defrișări, colectarea plantelor, inundarea unor terenuri etc.).

Recomandăm ca la elaborarea Studiului de evaluare adecvată să se efectueze o evaluare mai detaliată a impactului potențial al proiectului, singur și cumulat cu alte proiecte, asupra ariei naturale protejate pe raza căreia acesta se va realiza (ROSCI0364 – ”Râul Moldova între Tupilați și Roman”). La elaborarea acestui studiu se va ține de cont de prevederile Planului de management /Regulamentului sau de măsurile de conservare ale ariilor naturale protejate, de formularele standard Natura 2000 și de punctul de vedere a custodelui ROSCI0364 – ”Râul Moldova între Tupilați și Roman”, punându-se accent pe evaluarea impactului proiectului, singur și cumulat cu alte proiecte din zonă, asupra habitatelor și speciilor de interes comunitar pentru care a fost declarată respectiva arie naturală protejată, precum și măsurile de reducere a impactului, după caz.

Concluziile Studiului de evaluare adecvată vor fi preluate în Raportul privind impactul asupra mediului.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

Administrația Bazinală de Apă SIRET Bacău a emis Avizul de gospodărire a apelor nr. 39 /06.03.2019, rezultând că pentru proiectul respectiv nu este necesară Evaluarea impactului asupra corpurilor de apă.

**Proiectul propus necesită parcurgerea celorlalte etape ale procedurii de evaluare a impactului asupra mediului şi ale etapelor procedurii de evaluare adecvată, dar nu se va parcurge procedura de evaluare a impactului asupra corpurilor de apă.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Neamț.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului inclusiv apobarea de dezvoltare, potrivit prevederilor Legii contenciosului administrativ nr. [554 /2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările și completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. 292 /2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respective cu aprobarea de dezvoltare sau, după caz, cu decizia de respingere a aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţii publice emitente a deciziei prevăzute la art. 21, alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediului și ale Legii nr. 554 /2004, cu modificările şi completările ulterioare.